section_heading: Karijera
paragraph_text: Početkom sezone 2008./2009. odlazi u koprivničku Podravku, s kojom je osvojila hrvatsku prvu ligu, kup i regionalno natjecanje. Unatoč sjajnoj sezoni u Hrvatskoj i zanimanju klub, zbog novčanih nedostataka, potpisuje za domaći CS Oltchim iz grada Râmnicu Vâlcea u jugozapadnoj Rumunjskoj. U sve četiri sezone u klubu uspjela je osvojiti državno prvenstvo, a 2011. i rumunjski rukometni kup za žene. U sezoni 2009./2010. s klubom je došla do završnice EHF Lige prvakinja, gdje su izgubili od danskog Viborga.